Er der forskel på dækningen, hvis jeg vælger behandler i netværket eller finder en selv?
Fysioterapi, kiropraktor og psykolog: Uden for Dansk Sundhedssikring‘s netværk kan du maksimalt få behandling for samme skade i 6 måneder. I Dansk Sundhedssikring‘s netværk dækkes det nødvendige antal behandlinger ud fra en sundhedsfaglig vurdering.
Zoneterapi, akupunktur og osteopati: Det er muligt at få op til 10 behandlinger af hver type pr. kalenderår.
Hvis du vælger en behandler uden for Dansk Sundhedssikring‘s netværk, får du tildelt behandlingerne i portioner. Herefter skal du kontakte Dansk Sundhedssikring med begrundet anmodning om fortsat behandling, som de skal godkende. Hvis det bliver godkendt, får du fremsendt en ny betalingsgaranti. Dette er for at sikre, at du er i den rette behandlingsform.
Hvis du vælger behandling i netværk, bliver du tildelt et behandlingsforløb, hvor du sammen med behandlerne afstemmer længden af forløbet.